Битка на Крочком пољу била је једна од најзначајнијих битака Трећег светог рата. Одиграла се 353. или 352. п. н. е. између Фокиде под заповедништвом Ономарха с једне стране и Тесалијског савеза и македонске војске под заповедништвом Филипа II Македонског. У једној од најкрававијих античких битака Филип II Македонски је победио Фокиђане. Током битке убијено је 6.000 Фокиђана, а 3.000 заробљених бацили су у море као пљачкаше светилишта. Филип је том победом осигурао своју позицију владара Тесалије, што је био значајан корак успона Македоније до хегемона у Грчкој.